
Seminar za mentorje zgodovinskih krožkov pri programu
Mladi raziskovalci zgodovine
Zveza prijateljev mladine Slovenije


Kabinetu učiteljev/-ic zgodovine na osnovnih šolah po Sloveniji

Spoštovani,

vabimo Vas, da se nam skupaj z učenkami in učenci III. triade pridružite pri preučevanju in spoznavanju preteklosti v vašem domačem kraju. To je namreč namen našega programa Mladi raziskovalci zgodovine, ki ga neprekinjeno izvajamo že 58 let, strokovno pa ga vodi Komisija za delo zgodovinskih krožkov. Mnogi osnovnošolci imajo pod vodstvom mentorjev prvič možnost spoznati izzive raziskovalnega dela in tako vstopiti v svet neprecenljivih znanj.

Mladi raziskovalci zgodovine se bodo v šolskem letu 2026/27 poglobili v temo
Med onesnaževanjem in ohranjanjem: okolje in človek skozi čas.

Za mentorje zgodovinskih krožkov bomo organizirali izobraževanje, ki bo 21. oktobra 2026 v Viteški dvorani Muzeja novejše in sodobne zgodovine Slovenije v Ljubljani. Kotizacija za udeležbo znaša 65 € (brez ddv). Na seminarju bodo predavali priznani strokovnjaki, izdali bomo tudi zbornik znanstvenih in strokovnih prispevkov predavateljev. Prijavnico za udeležbo na seminarju najdete na hrbtni strani; zadnji rok za prijavo je 9. oktober 2026. Po navedenem terminu boste prejeli uradno vabilo z natančnim programom predavanj in ostala navodila, vezana na izvedbo seminarja.

Vabljeni, da tudi na vaši šoli izkoristite priložnost za kakovostno izobraževanje
tako učenk in učencev kot tudi učiteljic in učiteljev.

Kako poteka program?
· za vsako šolsko leto Komisija za delo zgodovinskih krožkov izbere temo raziskovanja; 
· za mentorice in mentorje v oktobru organiziramo seminar, na katerem prejmete osnovne strokovne informacije o raziskovalni temi;  
· pripravimo tudi zbornik znanstvenih in strokovnih prispevkov;
· nato imajo otroci do konca marca čas za pripravo pisnega izdelka – raziskovalne naloge, ki mora ustrezati kriterijem za raziskovalna dela;
· pripraviti morajo tudi kratko ustno predstavitev naloge, v kateri opišejo potek dela in utemeljijo svoje zaključke; 
· raziskovalne naloge in ustne predstavitve Komisija za delo zgodovinskih krožkov oceni z zlatim, srebrnim ali bronastim priznanjem;
· priznanja podelimo ob koncu šolskega leta na skupnem dogodku – zaključnem srečanju mladih raziskovalcev in njihovih mentorjev, ki je vedno povezano z raziskovalno temo. 




S sodelovanjem v programu bodo otroci: 
· spoznali osnove družboslovnega raziskovanja in pisanja raziskovalnih del;
· okrepili pripadnost domačemu kraju;
· razvijali komunikacijske spretnosti in sodelovalno kulturo;
· osvojili samostojno sporočanje, vrednotenje, iskanje in povezovanje informacij;
· krepili samostojno in ustvarjalno razmišljanje;
· razvili pozitiven odnos do kulturne dediščine in nasploh do domačega naravnega in družbenega okolja ter
· okrepili socialne veščine, ki prispevajo k pozitivni samopodobi. 

Več informacij o programu najdete na naši spletni strani https://www.zpms.si/programi/mladi-raziskovalci-zgodovine/, kjer si lahko ogledate nekaj prijetnih utrinkov iz preteklih srečanj. Na voljo je tudi nekaj prejšnjih tematskih zbornikov v pdf. obliki. Za morebitna vprašanja pa pišite Iris Furlan, strokovni sodelavki ZPMS, na e-naslov iris.furlan@zpms.si. 

Vljudno vabljeni!
 ------------------------------------------------------------------------------------------------------------------------------------------

PRIJAVNICA
ZA UDELEŽBO NA SEMINARJU MENTORJEV ZGODOVINSKIH KROŽKOV
21. oktober 2026


	NAZIV ŠOLE

	

	ULICA, KRAJ

	

	DAVČNA ŠTEVILKA (obvezen vpis)
	

	IME IN PRIIMEK UDELEŽENCA/KE
	

	E-NASLOV UDELEŽENCA/KE
	





Kraj in datum: _______________________              Podpis odgovorne osebe:_____________________

                                                                                           Žig osnovne šole 


VIŠINA KOTIZACIJE (brez DDV):  65,00 EUR.
NAČIN PLAČILA: Račun bomo izstavili na prijavi navedeni ustanovi po seminarju. 
Več informacij: Zveza prijateljev mladine Slovenije (ZPMS), Dimičeva 9, 1000 Ljubljana
Telefon: 01 239 67 20 E-pošta: iris.furlan@zpms.si
https://www.zpms.si/programi/mladi-raziskovalci-zgodovine/ 

